b'\n_START_ARTICLE_\nLangeoog\n_START_SECTION_\nGeograafia\n_START_PARAGRAPH_\nLangeoogi rand on 14\xc2\xa0km pikk. Langeoogi tegelik suurus oleneb loodete tasemest, mis t\xc3\xb5useb ja langeb umbes 2,5 m 6 tunni tagant.\n_START_SECTION_\nMage vesi, kui \xc3\xbcmberringi on soolane vesi\n_START_PARAGRAPH_\nLangeoog pole \xe2\x80\x94 geoloogi pilguga vaadates \xe2\x80\x94 midagi muud kui liiv. Liivale tilkuval vihmaveel on madalam tihedus, kui mereveel, mis paneb mingi magevee mulli ujuma \xc3\xbcle \xc3\xbcmbritseva soolvee ja s\xc3\xbcgaval saare all._NEWLINE_Rand ja luited on saare l\xc3\xa4\xc3\xa4neosas mere poolt uuristatud. Viimase 50 aastaga on Langeoogi l\xc3\xa4\xc3\xa4neots liikunud mitusada meetrit itta. Sellised asjad toimuvad igal Ida-Friisi saarel \xe2\x80\x94 m\xc3\xb5ned saared on liikunud nii palju, et asulat on tulnud mitu korda uuesti ehitada. K\xc3\xb5igil saartel peale Juisti ja Langeoogi on l\xc3\xa4\xc3\xa4neotsas suured raudbetoonist buunid.\n_START_SECTION_\nTormivoolud\n_START_PARAGRAPH_\n1717. aastal l\xc3\xb5ikas j\xc3\xb5ulutormivool Langeoogi kolme ossa.\n_START_SECTION_\nSurmad\n_START_PARAGRAPH_\nJohannes Letzmann suri Langeoogil.\n_START_SECTION_\nTransport\n_START_PARAGRAPH_\nLangeoogile v\xc3\xb5ib j\xc3\xb5uda Ida-Friisimaa mandriosa Bensersieli sadamast Langeoogi laevakompanii parvlaevadega Langeoog I, Langeoog II, Langeoog III ja Langeoog IV. Langeoogi parvlaevade ajakava ei s\xc3\xb5ltu loodetest, mis on Ida-Friisi parvlaevade puhul ebatavaline._NEWLINE_Sadam ja linn on \xc3\xbchendatud raudteega ning Langeoogil on ka lennuv\xc3\xa4li._NEWLINE_Langeoogil on suures osas autovaba poliitika. Saare k\xc3\xbclalised peavad oma autod mandrile j\xc3\xa4tma. Ainult p\xc3\xa4\xc3\xa4steametil ja kiirabil on standardsed mootors\xc3\xb5idukid. Traktorite ja raskete ehitusmasinate tegevus on piiratud. Politseinikud ja arstid saavad jalgrattad. M\xc3\xb5nel ettev\xc3\xb5ttel (ehitus, jookide kohaletoimetamine, postkontor jne.) on elektriautod. Postkontoril ja laevakompaniil on kummalgi \xc3\xbcks elektriauto. Kui m\xc3\xb5ni ei taha jalutada, v\xc3\xb5ib ta rentida jalgratta v\xc3\xb5i v\xc3\xb5tta hobutakso.\n_START_SECTION_\nTurism\n_START_PARAGRAPH_\nTurism on peamine sissetulekuallikas Langeoogi majanduses. Peaaegu k\xc3\xb5igis saare hoonetes on k\xc3\xbclalistetoad. On ka mitu hotelli. Noortehostel on mitu kilomeetrit linnast v\xc3\xa4ljas._NEWLINE_Saare puhas \xc3\xb5hk teeb selle populaarseks inimeste seas, kellel on hingamisteedega probleeme.\n_START_SECTION_\nKuulsaid inimesi\n_START_PARAGRAPH_\nLaulja-laulukirjutaja Lale Andersen, kelle 1939. aasta t\xc3\xb5lgendus laulust Lili Marleen sai Teise maailmas\xc3\xb5ja ajal tohutult populaarseks, elas siin mitu aastat. Kuigi ta suri 1972. aastal Viinis, on ta maetud saare luitekalmistule. Langeoogil on tema auks p\xc3\xbcstitatud pronksist m\xc3\xa4lestusm\xc3\xa4rk.'